ທ່ານນາງ Clinton ຢ້ຽມຢາມ ນະຄອນ Zagreb ປະເທດ ​Croatia
ທ່ານນາງ Clinton ທີ່ກໍາລັງ​ຢ້ຽມຢາມນະຄອນ​ຫລວງ ​ Zagreb ກ່າວວ່າ ສະຫະລັດມີຄວາມຫວັງໄປໃນແງ່ດີ ກ່ຽວກັບອະນາຄົດຂອງໂຄຣເອເຊຍ.
ລັດຖະມົນຕີການຕ່າງປະເທດສະຫະລັດ ທ່ານນາງ Hillary Clinton ກ່າວຕໍ່ບັນດາຜູ້ນໍາ Crotia ໃນວັນພຸດວານນີ້ວ່າ ປະເທດຂອງເຂົາເຈົ້າ ມີໂອກາດອັນໃຫຍ່ຫລວງ ແລະສະຫະ ລັດມີຄວາມຫວັງໄປໃນແງ່ດີກ່ຽວກັບອະນາຄົດ ທີ່ Crotia ຈະເຂົ້າຮ່ວມເປັນສະມາຊິກຂອງສະຫະພາບຢູໂຣບ Crotia ມີກຳນົດທີ່ຈະຮ່ວມສະຫະພາບຢູໂຣບທີ່ມີສະມາຊິກ 27 ປະເທດ ໃນເດືອນກໍລະກົດປີໜ້ານີ້ ແລະເວລາໄດ້ເປັນສະມາຊິກຂອງ ອົງການ NATO ແລ້ວ ທ່ານນາງ Clinton ກໍາລັງຢ້ຽມຢາມ ນະຄອນຫລວງ  Zagreb ຂອງ Crotia ອັນເປັນພາກສ່ວນນຶ່ງ ໃນການຢ້ຽມຢາມເຂດແຫຼມ Balkans ຕາເວັນຕົກ ໃນຂະນະທີ່ມີການພົບປະກັບປະທານາທິບໍດີ Crotia ທ່ານ Ivo Josipovic ແລະນາຍົກລັດຖະມົນຕີ ທ່ານ Zoran Milanovic ທ່ານນາງ Clinton ໄດ້ສົນທະນາຫາລືກ່ຽວກັບຄວາມສຳ ພັນສອງຝ່າຍ ສະພາບເສດຖະກິດໂລກ ແລະບົດບາດຂອງ Crotia ຢູ່ໃນຂົງເຂດ ທ່ານນາງ ກ່າວວ່າ ບໍລິສັດຕ່າງໆຂອງສະຫະລັດ ມີຄວາມສົນໃຈທີ່ຈະໄປລົງທຶນຢູ່ໃນ Crotia ທ່ານນາງກ່າວວ່າ: “ພວກທ່ານມີແຮງງານທີ່ມີການສຶກສາສູງ ພວກທ່ານມີໂຄງລ່າງພື້ນ ຖານທີ່ໄດ້ຮັບການພັດທະນາແລ້ວ ພວກທ່ານມີພູມສາດທີ່ເໜາະສົມ ປະເທດທ່ານເປັນເປົ້າໝາຍທີ່ສົດໃສໃນດ້ານການລົງທຶນ ແຕ່ວ່າ ພວກທ່ານຍັງມີ ຜູ້ຫວ່າງງານສູງ ສໍາລັບຊາວໜຸ່ມ ທີ່ຄວນຈະໄດ້ຮັບການແກ້ ໄຂ ໂດຍການເປີດທຸລະກິດການຄ້າ ໃຫ້ມີການແຂ່ງຂັນກັນຫຼາຍຂື້ນ ” ລັດຖະມົນຕີ ການຕ່າງປະເທດ Clinton ໄດ້ເດີນທາງໄປເຖິງນະຄອນ ຫຼວງ Zagreb ຈາກເມືອງ Pristina ບ່ອນທີ່ທ່ານນາງໄດ້ກ່າວຢໍ້າເຖິການໃຫ້ຄວາມສະໜັບສະໜຸນຂອງວໍຊິງຕັນ ຕໍ່ການເປັນເອກກະລາດ ຂອງ Kosovo ໂດຍກ່າວວ່າ “ສະຫະລັດ ຍັງຢຶດໝັ້ນຕໍ່ອະທິປະໄຕ ແລະຜືນແຜ່ນດິນອັນຄົບຖ້ວນຂອງ Kosovo ”